open-index/open-wikipedia-markdown huggingface dataset:
Monastrel

A **monastrel** (en catalán *monestrell*) ye una variedat d'uga tinta orichinaria d'o País Valenciano. Requiere un clima calient y se troba amplament plantada amás d'en o País Valenciano, en as Islas Pitiusas (Eivissa y Formentera) y en a comarca murciana d'el Carxe. A o vin i aporta aromas afruitadas intensas y una color violacia tamién intensa. Tradicionalment s'ha emplegau pa a elaboración de vins rancios y de postres, pero hue lo día os vins feitos con monestrel presentan una gran variedat d'estilos ya que s'utiliza a sobén en mezclas con atras variedaz d'evolución mas lenta, como a tempranillo.

En Aragón ye una d'as variedaz tintas autorizadas en os vins d'as denominacions d'orichen protechidas  Calatayú, Carinyena y Cava y en as indicacions cheograficas protechidas vins d'a Tierra Ribera de Xiloca y Val de Xalón.

## Referencias
Parrel

A **parrel** ye una variedat aragonesa d'uga tinta *([[Vitis vinifera]])*. Se troba en o Semontano de Balbastro y se caracteriza por estar una variedat vigorosa, con o ixarmiento luengo y grueso y as fuellas largudas y grans con forma de corazón. Os suyos carrazos son grans, tenendo as bayas a polpa dura y o borfollo fino.

## Referencias
Xarello

A **xarello** (en catalán *xarel·lo*, prenunciau /ʃəˈɾɛlːu/) ye una variedat d'uga blanca que creixe mas que mas en Catalunya, encara que tamién i hai bellas hectarias en Castiella y Leyón, Castiella-La Mancha, Aragón y Extremadura. Ye, chunto con a macabeu y a parellada, una d'as tres variedaz tradicionals emplegadas pa fer o cava. En 2014 se contabilizoron 8.391,77 ha d'ista variedat en Espanya. Os vins de xarello gosan tener muita sabor y gosan estar mas aromaticos que os de macabeu y parellada.

En Aragón ye una d'as variedaz blancas autorizadas en os vins d'a Denominación d'Orichen Protechida Cava.

## Referencias
Sauvignon blanc

A ***sauvignon blanc*** (prenunciau en francés /soviɲɔ̃ blɑ̃/) ye una variedat d'uga blanca. O fruito d'a vit *sauvignon blanc* ye menudo, cilindrico y de maduración tempranera. O grano ye meyano, redondo y de color amariella verdosa. O babón ye grueso. A polpa ye consistent, dolza y aromatica. Ista vit ye cautivada tradicionalment en a rechión francesa d'a val d'a Loira, y ye resistent a o fredo.

O vin varietal de *sauvignon blanc* ye d'una buena acetor fruitera, de complexidat aromatica herbacia y alto conteniu alcolico. S'utiliza tamién, mezclada con atras variedaz, pa producir un vin dolce natural.

Tamién se diz simplament *sauvignon*, encara que existe una variedat de *sauvigon gris*, y ye l'orichen d'a *[[cabernet sauvignon]]*. Ye una variedat orichinaria d'as regions francesas d'a val d'a Loira y de Bordeus. O suyo cautivo s'ha estendillau enta California, Nueva Zelanda, Sudamerica y Sudafrica. 

En Aragón ye una d'as variedaz blancas autorizadas en os vins d'as denominacions d'orichen protechidas Calatayú, Campo de Borcha, Carinyena y Semontano y en a Indicación Cheografica Protechida Vin d'a Tierra Valle d'a Cinca.

## Referencias
Districto de Rin-Hunsrück

O **districto de Rin-Hunsrück** (en alemán *Rhein-Hunsrück-Kreis*) ye un districto situato en Renania-Palatinato, Alemanya. A suya capital ye la ciudat de Simmern/Hunsrück.
Districto de Plön

O **districto de Plön** (en alemán *Kreis Plön*) ye un districto situato en Schleswig-Holstein, Alemanya. A suya capital ye la ciudat de Plön.
A Lovely Way to Die

***A Lovely Way to Die*** (títol orichinal en anglés, en aragonés ***Una polida manera de morir***, estrenada en Aragón con o títol en castellano de ***Sindicato de asesinos***, en aragonés ***Sindicato d'asasinos***) ye una cinta de cine negro de cine estasunidense estrenada l'anyo 1968 dirichida por David Lowell Rich seguntes un guión orichinal d'A.J. Russell, con una banda sonora orichinal de Kenyon Hopkins, una dirección de fotografía de Morris Hantzband, una producción cinematografica de Richard Lewis ta la productora cinematografica *[[Universal Pictures]]* y un elenco d'o cual en fan parte, entre d'atros actors, Kirk Douglas, Sylva Koscina, Eli Wallach, Kenneth Haigh, Martyn Green, Sharon Farrell, Ruth White, Philip Bosco, Ralph Waite, Meg Myles, William Roerick, Dana Elcar, Dolph Sweet, Dee Victor, Lincoln Kilpatrick, Marty Glickman, Ali MacGraw y Richard S. Castellano.

*Jim Schuyler* yera un policía a qui heban sancionau por os suyos metodos expeditivos y han feito fuera d'a policía. En estar aturau, accepta una oferta de *Tennessee Fredericks*, un avogau, ta protecher a *Rena Westabrook*, una choven a qui han de chuzgan bien luego por o presunto asasinato d'o suyo cabalero mariu, en conspiración con o suyo amant *Jonathan Fleming*. A suya coartada ye un hombre clamau *Sean Magruder*, qui afirma haber visto a la muller en un bar, pero bien luego ye asasinau. *Schuyler* investiga tamién y da a l'avogau importants informacions, pero tamién remata por descubrir qui ye lo grupo que ye dezaga d'os dos asasinatos.

*A Lovely Way to Die* s'ambienta en a suya epoca actual (1968) en a ciudat de Nueva York (Nueva York) y las suyas escenas se filmoron en ixa mesma ciudat y en Greenwich (Connecticut).

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''A Lovely Way to Die'' en Internet Movie Database.
*  ''A Lovely Way to Die'' en TCM Movie.
Marzuela blanca

A **marzuela blanca** u **mazuela blanca**, tamién conoixida como **carinyena blanca** (en francés *carignan blanc*) ye una uga blanca orichinaria de Francia. Ye una mutación de color d'a marzuela descubierta en primerías d'o sieglo XX y present mas que mas en a zona de Lenguadoc-Rosellón

En Aragón ye una d'as variedaz blancas autorizadas en os vins d'a Denominación d'Orichen Protechida Carinyena.

## Referencias
Parellada

A **parellada** ye una variedat d'uga blanca muit productiva que produce gran cantidat de fruitos. O carrazo ye gran y compacto. O grano ye meyano, de color dorau verdoso y babón duro. A planta ye de maduración tardana pero sensible a las malautías y a sequera.

Ye una varietat tradicional que tien os prencipals cautivos en o Penedés, Cuenca de Barberán y Campo de Tarragona. Historicament tamién s'ha cautivau en Aragón, Pollença, Oriuela y Valencia.

A parellada ye, chunto con a la macabeu y a xarello, una d'a tres variedaz clasicas emplegadas pa a elaboración d'o cava. Ye, sin garra dubda, a mas fina y fráchil d'as tres y aporta a o cava aromas delicadas y florals. Tamién ye a variedat preferent pa elaborar brandy en Catalunya. Da un vin fresco, discreto y con poco cuerpo, pero prou elegant cuan a elaboración ye a correcta. Tien poca color y aromas citricas y de fruita blanca. Nomás as maduracions perfectas le atorgan bella lonchevitat.

O nombre "parellada" viene d'o catalán *aparellada*, con o mesmo significau en aragonés. O nombre podría venir d'as suyas brancas que son parellanas y penchadas una chunto a l'atra. En a obra de Plinio o Viello se parla d'una uga dita *gemellarum* (en aragonés "chemelos"), que recibe ixe nombre por ixa mesma ragón.

En Aragón ye una d'as variedaz blancas autorizadas en os vins d'as denominacions d'orichen protechidas Carinyena y Cava.

## Referencias
Garnacha tintera

A **garnacha tintera** u **garnacha tinturera** ye una uga tinta que ha estau cautivada amplament dende 1866. Se tracta d'un cruce entre a *petit bouschet* (que a la vegada ye un cruce muit antigo d'as variedaz *teinturier du Cher* y aramón) y a garnacha.

A garnacha tintera ye una *[[teinturier]]*, una uga con polpa roya. Ye una d'as pocas ugas *teinturier* que perteneixen a la especie *[[Vitis vinifera]]*. A suya intensa color fa que siga útil pa mezclar-se con o vin tinto claro. Fue plantada en gran mida en California mientres a Lei Seca estausunidense pa a exportación a la Costa Este. O suyo babón grueso la fació resistent a la putrefacción mientres o proceso de transporte. A color roya intensa tamién yera útil pa aumentar a cantidat de vin mientres a prohibición, ya que podría diluyir-se sin desmereixer en a suya apariencia. En o sieglo XXI, a garnacha tintera fue a docena uga de vin tinto mas plantada en Francia, con plantacions considerables en as rechiones de Lenguadoc, Provenza y Conhac.

En Aragón ye una d'as variedaz tintas autorizadas en os vins d'a Denominación d'Orichen Protechida Campo de Borcha.

## Referencias
Caladoc

A ***caladoc*** ye una variedat d'uga tinta francesa plantada mas que mas en a rechión vinicola d'o Lenguadoc. Ye un cruce d'a garnacha y a *[[malbec]]* creyada por Paul Truel en 1958 en l*'[[Institut National de la Recherche Agronomique]]* (INRA).

En Aragón ye una d'as variedaz tintas autorizadas en os vins d'a Denominación d'Orichen Protechida Campo de Borcha.

## Referencias
Marselan

A ***marselan*** ye una variedat d'uga tinta fruito d'o cruce entre *[[cabernet sauvignon]]* y garnacha tinta, obtenida por l'ampelografo Paul Truel en 1961 en l*'Institut National de la Recherche Agronomique* (INRA) como parti d'una colaboración con a *École Nationele Supérieure Agronomique* de Montpellier pa obtener una variedat de bayas grans y muit productiva. Manimenos, a *marselan* produciba ugas chicotas con uns rendimientos no guaire elevaus. Por ista ragón, fue inicialment refusada como variedat recomendada pa a vinificación.

Os carrazos son de mida gran y poco compactos. As bayas son de mida chicota, alargadas y de color negra violacia. As fuellas son orbiculars y con 5, 7 u 9 lobulos.

En Aragón ye una d'as variedaz tintas autorizadas en os vins d'a Denominación d'Orichen Protechida Semontano.

## Referencias
Viognier

A ***viognier*** (prenunciau en francés /vjɔɲje/) ye una variedat d'uga blanca francesa procedent d'a val d'o Roine, Francia. Difuera de Francia, a *viognier* puet trobar-se en atros países europeus y en cuantos países d'America. En bellas rechions vinicolas, a *viognier* ye fermentada chunto con a uga tinta syrah, aportando color y buquet a o vin.

Igual que a *[[chardonnay]]*, a *viognier* tien potencial pa producir vins con cuerpo y con carácter suau. A esferencia d'o *chardonnay*, o varietal de *viognier* tien aromas mas naturals, entre as que i son as notas a presiego, pera, vrioletas y minerals. Manimenos, istas notas aromaticas pueden desapareixer si se expone masiau a l'oxicheno mientres a fermentación en a cuba, una tecnica que requiere d'habilidat por parti d'o productor que treballe con ista variedat. A calidat potencial d'o vin de *viognier* pende tamién d'a viticultura y d'o clima. A uga requiere una estación de creiximiento luenga y calida, para madurar por completo, pero un clima muit calido puet fer que a uga desarrolle altos livels de zucres que creyen a un alto grau alcolico antis de que istas notas aromaticas se desarrollen. Ista vit da baixos rendimientos de forma natural, lo que fa que siga una uga menos rentable pa bels vinyals.

En Aragón ye una d'as variedaz blancas autorizadas en os vins d'a Denominación d'Orichen Protechida Campo de Borcha.

## Referencias
Graciano (uga)

A **graciano** ye una variedat d'uga tinta espanyola. O suyo uso ye habitual en os vins gran reserva de La Rioja y Navarra.

Ye una uga de poco rendimiento, por lo que no ye guaire abundant, cautivando-se en o mesmo vinyal con atras variedaz. Prospera en climas aridos y calidos. A vit produce una baixa cantidat de bayas, delicadament aromatizadas, que gosan estar vendemadas en zaguerías d'octubre.

O carrazo tien dos huembros cilindricos curtos. As suyas bayas son de grandaria chicota y forma redonda. Tienen a polpa dura y incolora. A color d'a suya piel ye muit fosca. Presenta una gran resistencia a las malautías.

En Aragón ye una d'as variedaz tintas autorizadas en os vins d'as indicacions cheograficas protechidas vins d'a tierra Valle d'a Cinca y Val de Xalón.

## Referencias
Altenkirchen

**Altenkirchen** ye una ciudat de l'estau federau de Renania-Palatinato. 
Teneba una población de 6.603 habitants en 2023, en una superficie de 10,98 km2 con una densidat de 601 hab./km2.

## Referencias
Pinot noir

A ***pinot noir*** (prenunciau en francés /pino nwaʁ/) ye una variedat d'uga tinta. O nombre deriva d'as palabras francesas *pine* (pinya) y *noir* (negra). O termin *pine* se debe a que ista variedat tienen uns carrazos apretaus y conicos, con forma de pinya.

A *pinot noir* creixe en tot o mundo, mas que mas en as rechions fredas, encara que ye asociada prencipalment con a rechión francesa de Borgonya. Atras rechions viticolas han lograu reputación con a *pinot noir*, como a val d'o Willamette d'Oregón, Carneros, a Costa Central y a zona d'o río Russian de California, a rechión sudafricana d'a badía Walker, Tasmania y a val de Yarra d'Australia y as rechions d'Otago Central, Martinborough y Marlborough de Nueva Zelanda. A *pinot noir* tamién ye una uga usada pa a producción de vin esbrumoso en a rechión de Campanya y en atras rechions vinicolas.

En Aragón ye una d'as variedaz tintas autorizadas en os vins d'as denominacions d'orichen protechidas Semontano y Cava y en as indicación cheografica protechida vin d'a Tierra Valle d'a Cinca.

## Referencias
Pirmasens

**Pirmasens** (en franco palatín *Bärmesens*) ye una ciudat de l'estau federau de Renania-Palatinato.

Teneba una población de 40.941 habitants en 2023 en una superficie de 61,35 km2, con una densidat de 667 hab./km2.

## Galería d'imáchens

Pirmasens-Exerzierplatz-28-Johanneskirche-2021-gje.jpg
Pirmasens-Rathaus Exerzierplatz-02-gje.jpg
Pirmasens-Alte Post-08-gje.jpg
Pirmasens-Staedtisches Krankenhaus-06-2015-gje.jpg
Pirmasens-Gasstrasse 8-Wolffsche Villa-05-gje.jpg
Pirmasens-Sandstr 9-06-Tuer-2015-gje.jpg
Pirmasens-Kaiserstr 55-02-2015-gje.jpg
Pirmasens-Nardinihaus-Mosaik-01-gje.jpg
Pirmasens-Vogeltreppe-212-Felsentreppe-Schuhfabrik Kopp-2021-gje.jpg
Pirmasens-Vogeltreppe-118-2021-gje.jpg


## Referencias
Modelo de lenguache gran

O **modelo de lenguache gran** (en anglés *Large language model* u *LLM*) ye una mena de modelo d'aprendizache automatico disenyau pa fayenas de procesamiento d'o lenguache natural, como la cheneración de texto u traduccions. Os modelos de lenguache gran son modelos de lenguache con muitos parametros y s'entrenan con aprendizache autosupervisau en una gran cantidat de texto.

Cualques modelos de lenguache gran notables son a serie de modelos GPT d'OpenAI (per eixemplo, GPT-3 y GPT-4 , utilizaus en ChatGPT y Microsoft Copilot), PaLM y Gemini de Google (o zaguer d'os cuals s'utiliza actualment en o chatbot d'o mesmo nombre), u Claude d'Anthropic, entre atros.

## Referencias
Robert Paxton

**Robert Owen Paxton**, naixiu de Lexington (Virchinia, Estaus Unius) o 15 de mayo de 1932, ye un destacau historiador, politologo y profesor universitario estausunidense, especializau en l'estudio d'os oríchens y desenrrollo d'o faixismo, en a Francia de Vichèi y d'a historia d'Europa mientres a Segunda Guerra Mundial. Autor prolifico en istas materias, entre la suya obra destaca lo libro *Vichy France: Old Guard and New Order, 1940-1944*, publicau en 1972, a publicación d'o cual tenió como consecuencia prencipal o cambio en a forma de veyer l'actitut d'as autoridaz politicas francesas colaboracionistas, destacando la suya predisposición (y mesmo deseyo) a colaborar con o Tercer Reich frent a la visión tradicional que consideraba que heban practicau bel tipo de resistencia pasiva a lo nazismo y la ocupación de Francia por o Tercer Reich.

Formau en la Universidat Washington and Lee, obtenió posteriorment un doctorau en a Universidat Harvard. Mientres a suya vida universitaria, estió profesor en primeras en a Universidat de California en Berkeley, posteriorment en a Universidat Stony Brook y finalment en a Universidat de Columbia, a on remató la suya vida universitaria.

En l'anyo 2009 fue condecorau por o Gubierno de Francia con a Lechión d'Honor.

## Obras
* 1966: *Parades and Politics at Vichy*, Princeton University Press, ISBN 9780691051420.
* 1972: *Vichy France: Old Guard and New Order, 1940-1944*, Alfred A. Knopf, ISBN 9780394473604.
* 1975: *Europe in the Twentieth Century* (con Julie Hessler).
* 1981: *The German Opposition to Hitler: A Non-Germanist's View*, en *Central European History* 14.4, p. 362–368.
* 1981: *Vichy France and the Jews* (con Michael Marrus).
* 1982: ''The Nazis and the Jews in Occupied Western Europe, 1940-1944'' (.pdf), con Michael Marrus, en *[[The Journal of Modern History]]*, vol. 54, num. 4. p. 687–714.
* 1997: *French Peasant Fascism: Henry Dorgere's Greenshirts and the Crises of French Agriculture, 1929-1939*.
* 1998: ''The Five Stages of Fascism'', en *[[The Journal of Modern History]]*, vol. 70, num. 1.
* 2004: ''The Anatomy of Fascism'', Alfred A. Knopf, ISBN 1-4000-4094-9.
* 2008: ''Vichy vs. the Nazis'', en *[[The New York Review of Books]]*.
* 2010: *Comparisons and definitions*, en *The Oxford Handbook of Fascism ed The Oxford Handbook of Fascism*, ed. R. J. B. Bosworth, p. 547–565.
* 2013: ''Vichy Lives!—In a way'', en *[[The New York Review of Books]]*.
* 2017: ''American Duce: Is Donald Trump a Fascist or a Plutocrat?'', en *[[Harper's Magazine]]*.
Districto de Pinneberg

O **districto de Pinneberg** (en alemán *Kreis Pinneberg*) ye un districto situato en Schleswig-Holstein, Alemanya. A suya capital ye la ciudat d'Elmshorn. 

## Referencias
Districto de Rendsburg-Eckernförde

O **districto de Rendsburg-Eckernförde** (en alemán *Kreis Rendsburg-Eckernförde*) ye un districto situato en Schleswig-Holstein, Alemanya. A suya capital ye la ciudat de Rendsburg. 

## Referencias
Districto de Steinburg

O **districto de Steinburg** (en alemán *Kreis Steinburg*) ye un districto situato en Schleswig-Holstein, Alemanya. A suya capital ye la ciudat d'Itzehoe. 

## Referencias
Moscatel de grano menudo

A **moscatel de grano menudo** (en francés *muscat blanc à petits grains*) es una uga de vinificación blanca miembro d'a familia moscatel (*[[vitis vinifera]]*). O suyo nombre viene d'a caracteristica chicota grandaria d'a baya y os sus apretaus carrazos.

Estando tecnicament una uga blanca, i hai variedaz de moscatel de grano menudo que producen bayas que son rosas u marrón royenco. A mesma vit puet potencialment producir bayas d'una color un anyo y una color diferent a o venient. Istas variedaz son mas prevalents en Australia, a on a uga se conoixe tamién como *frontignac* y *brown muscat*. A variedat *muskadel* de Sudafrica tiende a amostrar a mesma caracteristica un poco mas fosca.

En Aragón ye una d'as variedaz blancas autorizadas en os vins d'a Denominación d'Orichen Protechida Campo de Borcha.

## Referencias
Trepat

A **trepat** u **trepadell** ye una variedat d'uga tinta catalana autoctona d'a Cuenca de Barberán. Ocupa arredol de 1.000 ha. O fruito d'ista vit ye luengo, gran y apretau, presenta un porte dreito y ye una variedat vigorosa. A brotada ye primerenca y a maduración tardana (dende zaguerías de setiembre dica primerías d'octubre). O grano ye gran, redondo, dolce, y con una piel de gordaria meya.

Ye sensible a las cheladas primerencas y a la erinosi, y prou resistent a la botritis. No le fa goyo a sequera, ragón por a que s'estima mas de creixer en terrenos frescos. S'adapta bien a la mayoria de mastos emplegaus. Le va bien a podada curta y obliga a la podada en verde, ya que emite a-saber-los pollizos de fusta viella. I tien uns rendimientos meyos, meyos-altos, d'entre 8.000 y 12.000 kg/ha.

O vin d'uga trepat ye fresco, luchero y afruitau, con poca aroma y baixa graduación alcolica (10-11% vol). S'emplega mayoritariament pa a elaboración de vin rosau. Ye una d'as dos variedaz autorizadas pa a elaboración d'o cava rosau.

En Aragón ye una d'as variedaz blancas autorizadas en os vins d'a Denominación d'Orichen Protechida Cava.

## Referencias
Cabernet franc

A ***cabernet franc*** (prenunciau en francés /kabɛʁnɛ fʁɑ̃/) ye una d'as ugas tintas mas plantadas en o mundo. S'usa, mas que mas, pa mezclar-se con a *[[cabernet sauvignon]]* y a *[[merlot]]* en o vin de Bordeus, pero tamién se puet vinificar sola, como en o vin *chinon* d'a Loira. Amás, se fa como vin de chelo pa producir vins varietals y de mezcla en Estaus Unius y Canadá.

A *cabernet franc* ye mas luchera que a *cabernet sauvignon*, y produce un luminoso y claro vin tinto que contribuye a la finura y deixa una aroma a pimenta en mezclar-se con ugas mas robustas. Pendendo d'a rechión en a que creixe y d'o estilo d'o vin, puet tener aromas adicionals como tabaco, chordón, pimento, pilipaina y vrioletas.

Os exitos d'a *cabernet franc* en Bordeus se remontan a zaguerías d'o sieglo XVIII, encara que ha estau plantada en a Loira dende muito antis. Os analisis d'ADN indican que a *cabernet franc* ye un d'os pais d'a *cabernet sauvignon*, a *merlot* y a *carménère*.

En Aragón ye una d'as variedaz tintas autorizadas en os vins d'a Indicación Cheografica Protechida Vin d'a Tierra Valle d'a Cinca.

## Referencias
Chenin blanc

A ***chenin blanc*** (en francés /ʃənɛ̃ blɑ̃/) ye una uga blanca de vin procedent d'a val d'a Loira, Francia. A suya alta acetor la fa útil pa a producción de vins esbrumosos y vins de postre equilibraus, encara que puet producir vins muit blandos y neutrals si no se controla a vigor d'a vit.

Difuera d'a rechión d'a Loira se troba en cuantas rechions d'o Nuevo Mundo. Ye a variedat mas plantada en Sudafrica, a on tamién ye conoixida como ***steen***. Podió haber estau cautivada por Jan van Riebeeck en 1655, lo que la convertiría en a primera vit plantada en ixe país. Tamién podió haber estau levada ta Sudafrica por os hugonoz que deixoron Francia dimpués d'a revocación de l'edicto de Naoned, en 1685.

A *chenin blanc* estió present mientres muito tiempo en Australia sin identificar-se a suya variedat, por lo que no ye fácil elaborar a historia d'ixa uva en aquel país. Podría haber estau ficada con a colección de viz que levó James Busby en 1832. Tamién C. Waterhouse plantó *steen* dende 1862 en Highercombe, Houghton, Australia Meridional.

En Aragón ye una d'as variedaz blancas autorizadas en os vins d'a Indicación Cheografica Protechida Vin d'a Tierra Valle d'a Cinca.

## Referencias
Verdejo

A **verdejo** ye una variedat d'uga blanca espanyola. Ye una vit poco vigorosa y de porte horizontal. A suya fertilidat ye baixa y tien una productividat meya. Os carrazos son chicoz. Ye resistent a la sequera y s'adapta bien a terrenos poco fértils y archilosos. Amenista de podadas luengas pa obtener produccions acceptables. Ye una variedat muit sensible a la malautía d'a uva oidio.

Ye present, mas que mas, en a comunidat de Castiella y Leyón. A siguient rechión a on i hai mas verdejo ye Extremadura, seguida por Castiella-La Mancha. I hai chicotas cantidaz plantadas en Asturias, Catalunya y Murcia. 
En 2007 i heba 11.000 ha en Espanya d'ista variedat.

En Aragón ye una d'as variedaz blancas autorizadas en os vins d'as denominacions d'orichen protechidas Campo de Borcha y Carinyena.

## Referencias
Pato a la narancha

O **pato a la narancha** (en francés **canard à l'orange**) ye una receta de cocina propia d'a gastronomía de Francia d'orichen medieval en a que l'ingredient prencipal ye lo pato, cocinau con una salsa a on destaca como ingredient prencipal o suco de narancha, acompanyau de *[[Cointreau]]*.

## Vinclos externos
Gunsmoke (cinta)

:*Iste articlo ye sobre una cinta estausunidense de cine de western de l'anyo 1953; ta atros usos, se veiga *'Gunsmoke***.

***Gunsmoke*** (títol orichinal en [[Idioma anglés|anglés]], en [[Idioma aragonés|aragonés]] ***Fumo de pistola***, estrenada en [[Aragón]] con o títol en [[Idioma castellano|castellano]] d***'Humo de revólver***, en aragonés ***Fumo de revólver**'') ye una [[cinta]] de [[cine de western]] de [[cine estausunidense]] estrenada l'anyo [[1953]], dirichida por [[Nathan Juran]] seguntes un [[guión adaptau]] por [[D. D. Beauchamp]] (basau en ''Roughshod'', una [[novela]] que heba publicau [[Norman A. Fox]] l'anyo [[1951]]), con una [[banda sonora orichinal]] de [[Herman Stein]], una [[dirección de fotografía]] de [[Charles P. Boyle]] y una [[producción cinematografica]] d'[[Aaron Rosenberg]] ta la [[productora cinematografica]] ''[[Universal International Pictures]]''. Conta con un [[elenco]] d'o cual en fan parte, entre d'atros, os [[actor]]s [[Audie Murphy]], [[Susan Cabot]], [[Paul Kelly]], [[Charles Drake]], [[Mary Castle]], [[Jack Kelly]], [[Jesse White]], [[Donald Randolph]], [[William Reynolds]] y [[Chubby Johnson]].

''Reb Kittridge'' ye un pistolero que pindonguia y, en plegar en un lugarón, ''Matt Telford'' li ufre treballo ta que consiga la venta  d'o zaguer rancho d'a redolada que no li perteneixe y que perteneixe a ''Dan Saxon''. Peo cuan encara no ha acceptau o treballo, ''Curly Mather'', lo [[mairal]] de ''Saxon'', li fa una emboscada y mata a lo suyo [[caballo]], y nien luego lo mesmo ''Saxon'' lo desafía a un duelo y, en cuantas de matar-lo. dispara contra la suya man. ''Saxon'' ye a la vegada un antigo pistolero que s'heba establiu fa anyos en o lugar y piensa que ''Reb'' tiene bondat en o suyo interior. Cuan ''Saxon'' escuita que lo gran deseyo de ''Reb'' ye de poseyer un rancho, se lo chuga a las cartas, ganando-lo ''Reb'', que se converte asinas en o nuevo duenyo d'o rancho, pero en trobar-se que lo rancho tien muitas deudas, veye que la sola solución ye tresladar lo [[vacumen]] ta la suya venta, un viache y una venta que ''Matt Telford'' deseya evitar ta conseguir a propiedat d'o rancho a buen pre.

''Gunsmoke'' ye una cinta que s'ambienta en bel lugar indeterminau de l'ueste d'[[Estaus Unius]] y las suyas escenas se flmoron en escenarios naturals de [[California]], amás d'en os ''[[Universal Studios]]'' en [[Universal City]], tamién en California.

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==
*  [https://www.imdb.com/title/tt0045847/ ''Gunsmoke''] en [[Internet Movie Database]].
*  [https://www.tcm.com/tcmdb/title/77165/enwp ''Gunsmoke''] en [[TCM Movie]].
*  [https://letterboxd.com/film/gunsmoke/ ''Gunsmoke''] en [[Letterboxd]].
*  [https://catalog.afi.com/Catalog/moviedetails/52300 ''Gunsmoke''] en l**American Film Institute Catalog* de l*'American Film Institute''.
Dumb and Dumber

:*Iste articlo ye sobre una cinta estausunidense de cine de comedia estrenada en 1994; ta atros usos, se veiga *'Dumb and Dumber (desambigación)***.

***Dumb and Dumber*** (títol orichinal en [[Idioma anglés|anglés]], en [[Idioma aragonés|aragonés]] ***Ababol y ababol***, estrenada en [[Aragón]] con o títol en [[Idioma castellano|castellano]] de ***Dos tontos muy tontos***, en aragonés ***Dos ababols bien ababols**') ye una cinta de cine estausunidense de cine de comedia engierada l'anyo 1994, dirichida por Peter Farrelly seguntes un guión orichinal d'él mesmo, Bobby Farrelly y Bennett Yellin, con una banda sonora orichinal de Todd Rundgren, una dirección de fotografía de Mark Irwin, una producción cinematografica de Charles B. Wessler, Brad Krevoy y Steve Stabler ta las productoras *[[Katja Motion Picture Corporation]]* y *[[Krevoy/Stabler/Wessler Production]]*, y un elenco d'o cual en fan parte Jim Carrey, Jeff Daniels, Lauren Holly, Karen Duffy, Mike Starr, Charles Rocket, Teri Garr, Felton Perry, Harland Williams, Victoria Rowell, Cam Neely, Joe Baker, Brad Lockerman, Lin Shaye, Hank Brandt, Brady Bluhm y Connie Sawyer, entre d'atros actors.

Ye la primer cinta d'a franquicia cinematografica *[[Dumb and Dumber (franquicia)|Dumb and Dumber]]*, y conta cómo *Lloyd Christmas* y *Harry Dunne* son dos amigos buena chent encara que una mica ababols que viven en Providence (Rhode Island). Un d'éls, *Lloyd*, conduz una limusina y s'enamora d'una pasachera que marcha enta l'aeropuerto ta viachar enta Aspen y que aparentment deixa ixublidau en dentrat en l'aeropuerto lo suyo maletín. *Lloyd* no sabe que en o maletín bi ha una important cantidat de diners y que son o rescate que ha de pagar ta que liberen a su mariu, a qui han secuestrau. *Lloyd* lo recupera chusto antis que lo pillen os secuestradors, y decide marchar enta Aspen ta tornar-se-lo, acompanyau d'o suyo amigo a qui han dau palleta en o suyo treballo y perseguius por os secuestradors, padeixendo cuantas peripecias en o suyo viache enta Aspen a causa d'a suya gran inchenuidat.

A cinta s'ambienta en a suya epoca actual (1994) en Providence (Rhode Island), Aspen (Colorado), Pennsilvania y atros puestos en Estaus Unius y las suyas escenas se filmoron en Aspen, Breckenridge, Estes Park, Fort Morgan, Frisco y Weldona (Colorado), Heber City, Lake Point, Ogden, Orem, Park City, Provo, Salt Lake City y Sandy (Utah), Providence (Rhode Island) y en Nebraska y Pennsilvania.

*Dumb and Dumber* ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  Pachina web oficial de ''Dumb and Dumber''
*  ''Dumb and Dumber'' en Internet Movie Database.
Districto d'Euskirchen

O **districto d'Euskirchen** (en alemán *Kreis Euskirchen*) ye un districto situato en Renania d'o Norte-Westfalia, Alemanya. A suya capital ye la ciudat d'Euskirchen. 
Teneba una población de 199.828 habitants en 2023, en una superficie de 1.248,72 km2 con una densidat de 160 hab./km2.

## Ciudaz y municipios

## Referencias
Bandido (cinta de 1956)

:*Iste ye un articlo sobre una cinta de cine de western estausunidense de l'anyo 1956; ta atros usos, se veiga *'Bandido (desambigación)** y **Bandido (cinta)***.

***Bandido*** (títol orichinal en [[Idioma castellano|castellano]], en [[Idioma aragonés|aragonés]] ***Bandiu**', estrenada en Aragón con o suyo títol orichinal) ye una cinta de cine de western de cine estausunidense estrenada l'anyo 1956, dirichida por Richard Fleischer seguntes un guión orichinal de Earl Felton, con una banda sonora orichinal de Max Steiner, una dirección de fotografía d'Ernest Laszlo y una producción cinematografica de Robert L. Jacks ta la productora cinematografica *[[Bandido Productions]]*. Conta con un elenco formau por Robert Mitchum, Ursula Thiess, Gilbert Roland, Zachary Scott, Rodolfo Acosta, José Torvay, Henry Brandon, Douglas Fowley, Victor Junco, Alfonso Sánchez Tello, Arturo Manrique, José Ángel Espinoza, Margarito Luna y Miguel Inclán, entre d'atros actors.

En 1916, mientres a Revolución Mexicana, *Wilson* dentra en Mexico dende los Estaus Unius y se rechistra como huespede en un hotel en bel meyo d'una batalla. Ha dentrau en a ciudat con unas pocas granadas Mk2 y las fa servir ta aduyar a que lo *coronel Escobar*, qui manda a los revolucionarios, redote a las tropas regulars mexicanas. Recibe los aponderamientos d'os soldaus revolucionarios y li ufre a *Escobar* subministrar-le armas, a cambio d'a metat d'o botín que consiga, pero *Escobar* no accepta. Pero cuan iste torna redotau, *Wilson* li explica que sabe que un traficant d'armas estausunidense, *Kennedy*, poseye un gran cargamento d'armas destinadas a lo *cheneral Lorenzo* y que pueden apoderar-se'n. Pero *Kennedy* lis para una trampa ta que caigan como gurrions, deixando como hostache a su muller, por qui *Wilson* ye intresau. Ta salvar-la y soposando que *Kennedy* para una trampa, fa que *Escobar* acccepte un cambio de plans: *Kennedy* será qui quede como hostache y *Wilson*, la muller y un chicot grupo de revolucionarios marchan enta las armas. Cuan como soposaba *Wilson* se tractaba d'una trampa, iste salva a la muller, pero contina intresau en subministrar las armas a *Escobar*, asinas que se deixa capturar por os revolucionarios que lo consideran un traidor ta conseguir que *Kennedy* li confiese a on se troban en realidat as armas dabant d'o suyo imminent fusilamiento.

*Bandido* s'ambienta en l'anyo 1916 en Mexico mientres a Revolución Mexicana y las suyas escenas se filmoron en  Torreón (Coahuila), Cuernavaca, Tepoztlán y Yautepec (Morelos), Bavispe (Sonora), Acapulco de Juárez, Iguala de la Independencia y Taxco (estau de Guerrero) y en o estau de Durango en Mexico, amás d'en os *[[Estudios Churubusco]]* en Ciudat de Mexico (estau de Mexico).

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''Bandido'' en Internet Movie Database.
*  ''Kramer vs. Kramer'' en TCM Movie.
Internal Affairs (cinta)

:*Iste articlo ye sobre una cinta estausunidense de cine d'intriga policiaca de l'anyo 1990; ta atros usos, se veiga *'Internal Affairs***.

***Internal Affairs*** (títol orichinal en [[Idioma anglés|anglés]], en [[Idioma aragonés|aragonés]] ***Asuntos internos**'', estrenada en [[Aragón]] con o títol en [[Idioma castellano|castellano]] d**Internal Affairs*) ye una [[cinta]] de [[cine d'intriga]] [[Cine policiaco|policiaca]] estrenada l'anyo [[1990]] coproducida por o [[cine estausunidense]] y lo [[cine canadiense]] dirichida por [[Mike Figgis]] seguntes un [[guión orichinal]] de [[Henry Bean]], con una [[banda sonora orichinal]] de [[Brian Banks]], [[Mike Figgis]] y [[Anthony Marinelli]], una [[dirección de fotografía]] de [[John A. Alonzo]] y una [[producción cinematografica]] de [[Frank Mancuso Jr.]] ta las [[Productora cinematografica|productoras]] *Paramount Pictures*, *Image Organization*, *Malofilm* y *Out of the Town Films*. De l'[[elenco]] d'[[actor]]s d'a cinta en fan parte, entre d'atros, [[Richard Gere]], [[Andy García]], [[Nancy Travis]], [[Laurie Metcalf]], [[Richard Bradford]], [[William Baldwin]], [[Michael Beach]], [[John Capodice]], [[Faye Grant]], [[Katherine Borowitz]], [[John Kapelos]] y [[Xander Berkeley]].

*Dennis Peck* y *Van Stretch* son dos [[policía]]s de [[Los Angeles]] que mientres una retada anti[[droga]]s disparan contra un [[narcotraficant]] y la suya [[novia]]. *Dorian Fletcher*, un tercer policía que se troba fuera de l'[[edificio]], dispara contra un hombre que corre enta él pero bien luego descubre que yera desarmau, y *Peck* li coloca un [[cutiello]] a lo muerto ta salvar a lo suyo companyero. *Raymond Avilla* y *Amy Wallace* son dos miembros d'o Departamento d'Asuntos Internos que deciden investigar ixa redadaen descubrir que *Stretch* se droga, fa uso excesivo d'a fuerza y parixe estar implicau en corrupción. Tamién conoixen que maltracta a su muller, *Penny*, en sospeitar-ne infidelidat, y que practica una amistat cuasi que servil enta *Peck*. En avanzar la investigación deciden investigar mas a *Penny*, qui aparentment ye un policía modelo, pero con un estilo de vida masiau elevau ta lo suyo sueldo y que amás mantiene a 3 ex mullers y 8 fillos, y finalment consiguen a colaboración de *Fletcher*. En realidat, *Peck* no nomás controla que la corrupción policial en a ciudat, so que amás treballa como asasino profesional. Cuan *Stretch* ye convenciu ta testificar contra *Peck*, iste l'asasina, pero cada vegada lo cerco contra él s'estreita mas.

*Internal Affairs* ds'ambienta en a suya epoca actual ([[1990]]) en a ciudat de [[Los Angeles]] en [[California]] y las suyas escenas se filmoron en [[Los Angeles]], [[Malibu]] y [[Santa Monica (California)|Santa Monica]] ([[California]]).

== Elenco ==


== Se veiga tamién ==
* [[Cine en 1990]].
* [[Cintas de 1990]].

== Referencias ==


== Vinclos externos ==
*  [https://www.imdb.com/title/tt0079417/ *Internal Affairs''] en Internet Movie Database.
Districto d'Ennepe-Ruhr

O **districto d'Ennepe-Ruhr** (en alemán *Ennepe-Ruhr-Kreis*) ye un districto situato en Renania d'o Norte-Westfalia, Alemanya. A suya capital ye la ciudat de Schwelm. 
Teneba una población de 324.946 habitants en 2023, en una superficie de 409,64 km2 con una densidat de 793 hab./km2.

## Ciudaz y municipios

## Referencias
Districto de Rin-Erft

O **districto de Rin-Erft** (en alemán *Rhein-Erft-Kreis*) ye un districto situato en Renania d'o Norte-Westfalia, Alemanya. A suya capital ye la ciudat de Bergheim. 
Teneba una población de 480.989 habitants en 2023, en una superficie de 704,70 km2 con una densidat de 683 hab./km2.

## Referencias
Districto de Heinsberg

O **districto de Heinsberg** (en alemán *Kreis Heinsberg*) ye un districto situato en Renania d'o Norte-Westfalia, Alemanya. A suya capital ye la ciudat de Heinsberg. 
Teneba una población de 262.656 habitants en 2023, en una superficie de 627,92 km2 con una densidat de 418 hab./km2.

## Referencias
Districto d'Unna

O **districto d'Unna** (en alemán *Kreis Unna*) ye un districto situato en Renania d'o Norte-Westfalia, Alemanya. A suya capital ye la ciudat d'Unna. 
Teneba una población de 399.447 habitants en 2023, en una superficie de 543,21 km2 con una densidat de 735 hab./km2.

## Referencias
Heide

**Heide** ye una ciudat de l'estau federau de Schleswig-Holstein. 
Teneba una población de 22.467 habitants en 2023, en una superficie de 31,97 km2 con una densidat de 703 hab./km2.

## Referencias
Six Black Horses

***Six Black Horses*** (títol orichinal en anglés, en aragonés ***Seis caballos blancos***) ye una cinta de cine de western de cine estausunidense estrenada l'anyo 1962, dirichida por Harry Keller seguntes un guión orichinal de Burt Kennedy, con una dirección de fotografía de Maury Gertsman y una producción cimnematografica de Gordon Kay ta la productora cinematografica *[[Universal Pictures]]*. De l'elenco d'a cinta en fan parte Audie Murphy, Dan Duryea, Joan O'Brien, George Wallace, Roy Barcroft, Bob Steele, Henry Wills, Phil Chambers y Dale Van Sickel, entre d'atros actors.

*Ben Lane* ha trobau un caballo que creye que ye salvache, l'ha capturau y lo ye dominando, pero aparixe un grupo de cow-boys que creyen que ye un ladrón de caballos y se preparan ta aforcar-lo, pero lo salva *Frank Jesse*. Bien luego troban a *Kelly*, una muller que los contracta ta que la leven con o suyo mariu en un lugarón a on iste se troba, ufrindo-lis a cadaguno d'éls 1.000 dólars. Poquet a poquet se conoix que en realidat a muller busca que maten a qui asasinó a su mariu, que en realidat no ye atro que *Frank*, que tamién ye asasino profesional, enara que *Frank* no remera a denguno d'os hombres que ha matau, mesmo que *Kelly* no remera a toz os hombres con os que ha estau ta reunir ixos diners ta la suya venganza.

A cinta s'ambienta en bel momento indeterminau d'a segunda metat d'o sieglo XIX en bel puesto tamién indeterminau de l'ueste d'Estaus Unius y las suyas escenas se filmoron en St. George (Utah) y en os *[[Universal Studios]]* en Universal City (California).

## Elenco

## Se veiga tamién
* Cine en 1962.
* Cintas de 1962.

## Referencias

## Vinclos externos
*  ''Six Black Horses'' en Internet Movie Database.
*  ''Six Black Horses'' en TCM Movie.
*  ''Six Black Horses'' en Letterboxd.
Vin de pago

**Vino de Pago** (en castellano *vino de pago*) ye una denominación d'origen espanyola pa vins que guarencian a procedencia d'as ugas d'una zona cheografica con unas caracteristicas edaficas especificas, ye decir cuan en una zona concreta existe un microclima particular y una composición d'o terreno especifica que la diferencien y distingan d'atras zonas d'a suya redolada. 

A palabra "pago" proviene d'o latín *pagus*, que significa districto rural.

Ista indicación cheografica ye reglamentada por a Lei d'a Vinya y o Vin (2003), que estipula que toz os vins subchectos a ista indicación han de cumplir os siguients requisitos:
# O vin de pago ha d'estar conoixiu con un nombre vinclau de forma tradicional a o cautivo d'os vinyals d'os que s'obtiene o vin y a extensión maxima d'istos no podrá estar igual ni superior a la de dengún d'os termins municipals en o territorio a on se situe.
# En caso de que a totalidat d'o vin de pago siga incluyiu en l'ambito territorial d'una denominación d'orichen calificada, podrá recibir o nombre de *vin de pago calificau* siempre que acredite que cumple os requisitos desichius a os vins d'a denominación d'orichen calificada.
# Os vins de pago serán elaboraus y embotellaus por as personas fisicas u churidicas que ostenten a titularidat d'os vinyals situaus en o pago, en bodegas situadas en a redolada d'o pago.
# Toda a uga que se destine a o vin de pago habrá de proceder de vinyals situaus en o pago determinau y o vin habrá d'elaborar-se, almagacenar-se y criar-se de manera deseparada d'atros vins.
# En a elaboración d'o vin de pago s'implantará un sistema de calidat integral, que s'aplicará dende a producción d'a uga dica a salida a o mercau d'os vins.
# Cada vin de pago habrá de contar con un organo de chestión, subchecto a la lechislación d'as comunidaz autonomas.

En Aragón i hai una denominación d'orichen de vins de pago, a Denominación d'Orichen Protechida Ailés.

## Referencias

## Vinclos externos
*  Articlo sobre os vins de pago
Ilesia de Sant Miguel Arcánchel de Tarazona

A **ilesia de Sant Miguel Arcánchel de Tarazona** ye una ilesia d'estilo gotico-mudéchar construyida entre los  sieglos XIII y XV que se troba en Tarazona (Tarazona y Moncayo, Aragón).

## Historia
L'edificio yera orichinalment una mesquita construyida por os musulmans que, dimpués d'a conquista cristiana, habioron d'albandonar o barrio d'o Cinto y a mesquita que i heba en o puesto de l'actual ilesia de Santa María Malena. En desapareixer a población musulmana y os suyos costumbres y creyencias a mesquita se transformó en primerías d'o sieglo XIII en templo cristiano.

Igual que atros edificios d'a ciudat, a ilesia fue prou danyada mientres a Guerra d'os Dos Peros, entre os reis Pero IV d'Aragón y Pero I de Castiella. Tiempo dimpués d'a suya reconstrucción i hai un incendio, lo que fa que en a segunda decada d'o sieglo XVI, s'haiga de tornar a reconstruyir.

En l'anyo 1520 se construye a torre mudéchar, obra d'o mazonero Juan de Grete.

## Descripción
A construcción combina mampostería, piedra picada, tapiau y ladriello. Ye formada por una nau de tres trampos cubiertos por vueltas de crucería estrelada. A planta ye cuadrada y a cabecera poligonal.

As dos portaladas d'acceso a la ilesia son encara herencio d'a primera fabrica. A portalada sud ye d'estilo gotico y da a la plaza Sant Miguel, de silueta ochival y construyida en piedra picada. A portalada norte u d'a *Bendición* tamién ye feita en piedra picada y ye una obra de l'anyo 1463 feita por Juan de Leredo.

A torre, d'estilo mudéchar ye de planta cuadrada y formada por cuantos cuerpos. O mas baixo d'éls ye l'unico que se conserva d'a construcción primitiva. Os cuatre siguiens son feitos de tapiau forrau con ladriello y no tienen garra adorno. En o zaguer piso i hai dos vanos en cada costau y decoración a base de cintas de esquiniellas y ladriellos en zigzag. O conchunto ye rematau por un chapistel octogonal que fue refeito entre 1999 y 2001.

## Referencias

## Vinclos externos
*  Iglesia de San Miguel Arcángel. Fundación Tarazona Monumental.
*  En Aragón Mudéjar.
Møre og Romsdal

O **condau de Møre og Romsdal** (en noruego *Møre og Romsdal fylke*) ye un condau de Noruega. A suya capital ye la ciudat de Molde. 

## Municipios
Franziska Preuß

**Franziska Preuß** (Wasserburg am Inn, Bavera, 11 de marzo de 1994) ye una biatleta alemana. Debutó en a Copa d'o mundo de biatlón en a temporada 2013–14. Preuß ha representau a Alemanya en os Chuegos Olimpicos d'hibierno de 2014, 2018 y 2022. Os suyos mayors exitos han estau una medalla d'oro con l'equipo de releus d'Alemanya en o Campionato d'o mundo de biatlón de 2015 y unatra en a disciplina de salida en masa en a Copa d'o mundo de biatlón d'a temporada 2014–15, asinas como o 3er puesto en a cheneral d'ista mesma competición en a temporada 2020–21.

## Referencias

## Vinclos externos
The Naked Prey

***The Naked Prey*** (títol orichinal en anglés, en aragonés ***A presa nuda***, estrenada en Aragón con o suyo títol traduciu enta lo castellano como ***La presa desnuda***) ye una cinta de cine d'aventuras estrenada l'anyo 1966 coproducida por o cine estausunidense y lo cine sudafricano, dirichida por Cornel Wilde seguntes un guión orichinal de Clint Johnston y Don Peters, con una banda sonora orichinal d'Edwin Astley, Andrew Tracey y Cornel Wilde, una dirección de fotografía de H.A.R. Thomson, una producción cinematografica de Cornel Wilde y Sven Persson ta las productoras cinematograficas *[[Sven Persson Films]]* y *[[Theodora Productions]]* y un elenco que se composa de Cornel Wilde, Ken Gampu, Patrick Mynhardt, Bella Randels y Gert van den Bergh, entre d'atros actors.

Mientres o sieglo XIX en l'actual Sudafrica un guía profesional de safaris conduz a un grupo liderau por un arrogant y cabalero financiero, prencipiando bien luego a tener bels problemas con él. Cuan plegan en a muga d'os territorios d'una tribu, istos lis demanan bel regalo, pero lo financiero, desudindo lo consello d'o guía, se niega y amás aparta violentament a lo chefe s'a tribu. Tanimientres, en primeras  o se produz garra reacción y la tribu permite a lo grupo seguir con o suyo camín. Bien luego, sindembargo, los ataca la tribu y captura a tot o grupo. En a plegar en o poblau prencipal d'a tribu, bien luego los europeus son torturaus y asasinaus, pero dimpués de matar-los a toz, a lo guía se li ordena correr. O chuego consiste en que se li permite fuyir y la persecución contina cuan una flecha lanzada por un miembro d'a tribu plega en o suelo. O guía consigue matar a lo suyo primer perseguidor, pero immediatament un segundo lo persigue y asinas de contino. En a suya fuyida, troba que un grupo de cazadors d'esclavos atacan una aldeya y interviene, salvando a bels presoneros, entre éls a una nina, que l'aduya cuan ye feriu. Lo suyo obchectivo en fuyir ye tornar en o fuerte dende partió la expedición, a on trobará la protección d'os soldaus.

A cinta s'ambienta en o sieglo XIX en Sudafrica, y las suyas escenas se filmoron en o Parque Nacional Kruger y en Sibasa (provincia de Limpopo) en Sudafrica, amás d'en Zimbabwe y Botsuana.

*The Naked Prey* recibió una nominación a los Premios Oscar en a suya 39<sup>ena</sup> edición (Millor Guión Orichinal), pero qui finalment la cinta que consiguió lo premio estió *[[A Man and a Woman]]*, con guión de Claude Lelouch y Pierre Uytterhoeven sobre una historia de Claude Lelouch.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''The Naked Prey'' en Internet Movie Database.
*  ''The Naked Prey'' en Rotten Tomatoes.
4eno Rechimiento Acuirazau "Pavía"

O **4<sup>eno</sup> Rechimiento Acuirazau "Pavía"** (en castellano *Regimiento Acorazado "Pavía" n.º 4*) ye un d'os cuatre rechimientos acuirazaus creyaus en a reorganización de l'Exercito de Tierra espanyol de 2016. Como os atros tres rechimientos, incluye un batallón d'infantería motorizada, o "Flandes" I/4, y un grupo de caballería acuirazau, os "Húsars d'a Princesa" II/4. En ista reorganización o Rechimiento "Pavía" quedó englobau en a 1<sup>era</sup> Brigada "Aragón"; previament yera un Rechimiento Luchero Acuirazau de Caballería englobau en l'agora disuelta 2<sup>nda</sup> Brigada de Caballería "Castillejos". O "Pavía" se creyó en 1684; mientres o sieglo XVIII estió un rechimiento de dragons y, dimpués de pasar por distintos institutos, fue convertiu en 1859 en un rechimiento d'húsars.

En aragonés existe o substantivo "pavía" con o significau de rucha u fanfulería, asinas como a locución "chitar pavía" que significa dar-se bamba u enfarrucar-se, os dos derivaus de l'actitut d'os húsars de Pavía.

## Referencias
Districto de Höxter

O **districto de Höxter** (en alemán *Kreis Höxter*) ye un districto situato en Renania d'o Norte-Westfalia, Alemanya. A suya capital ye la ciudat de Höxter. 
Teneba una población de 141.883 habitants en 2023, en una superficie de 1.201,42 km2 con una densidat de 118 hab./km2.

## Ciudaz y municipios

## Referencias
23ena Brigada de Cazadors de Montanya "Bayern"

A **23<sup>ena</sup> Brigada de Cazadors de Montanya "Bayern"**  (en alemán *Gebirgsjägerbrigade 23 „Bayern“*, abreviau como *GebJgBrig 23*) ye una brigada d'o *[[Heer]]*, cuerpo terrestre d'a *[[Bundeswehr]]*. Fue creyada en l'anyo 1956, tien alto u baixo 4.000 soldaus, fa parti d'a División de Fuerzas Rapidas y forma o nuclio d'as tropas de montanya d'Alemanya. A plana mayor se troba en l'acuartelamiento *Hochstaufen* en Bad Reichenhall. Atras seus son Bischofswiesen y Mittenwald.

## Vinclos externos
*  Pachina oficial d'a GebJgBrig 23
Stavanger

**Stavanger** ye un municipio d'o condau de Rogaland, Noruega. O suyo centro administrativo ye la localidat de Stavanger. Teneba una población de 149.048 habitants en 2024 y una superficie de 262,3 km2.

## Referencias